Zápis z 9. stretnutia tímu č. 8

**Dátum**: 26.11.2014

**Miestnosť:** Jobsovo softvérové štúdio (lab 1.31) (FIIT-STU)

**Prítomní**:

Pedagóg : Ing. Ivan Kapustík

Členovia tímu: Bc. Peter Filípek, Bc. Metod Rybár, Bc. Michal Segeč,

Bc. Juraj Šimek, Bc. Martin Vrabec, Bc. Miroslav Wolf

**Stretnutie viedol:** Ing. Ivan Kapustík

**Zápis:** Bc. Miroslav Wolf

**Zvolený nasledovný zapisovateľ:** Bc. Martin Vrabec

Téma stretnutia

Stretnutie k polovici šprintu. Zhodnotenie doterajšieho postupu s úlohami.

Vyhodnotenie úloh z predchádzajúceho stretnutia

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Stav úlohy** |
| ROBOCUPTP-77 | Dokončenie ZMP a testovanie | Metod Rybár | Metod Rybár | V priebehu |
| ROBOCUPTP-78 | Automatické testy - Bamboo | Michal Segeč | Michal Segeč | V priebehu |
| ROBOCUPTP-79 | Oddelenie testovania | Peter Filípek | Miroslav Wolf | V priebehu |
| ROBOCUPTP-80 | Odstraňovanie nepoužívaných časti kódu | Juraj Šimek | Juraj Šimek | V priebehu |
| ROBOCUPTP-81 | Analýza Code Detectoru | Martin Vrabec, Peter Filípek, Miroslav Wolf | Martin Vrabec | V priebehu |
| ROBOCUPTP-82 | Návrh media wiki | Peter Filípek | Peter Filípek | Splnené |
| ROBOCUPTP-83 | Odstraňovanie warning hlásení | Michal Segeč, Miroslav Wolf, Martin Vrabec | Miroslav Wolf | V priebehu |

Opis stretnutia

1. Na začiatku stretnutia nás pán Kapustík upozornil na vzniknutú chybu na webstránke nášho tímu, keďže nešla stiahnuť zápisnica z posledného stretnutia. Tento problém nám ohlásil aj mailom deň pred stretnutím, no nikto z tímu si to nevšimol. Z tohto dôvodu sme sa rozhodli presmerovať si mailovú adresu tímu na častejšie kontrolovaný mail - mail nášho manažéra komunikácie Michala Segeča. Doteraz sme náš tímový mail kontrolovali len zbežne, tak táto zmena by mala prispieť k častejšiemu kontrolovaniu našej mailovej schránky. Okrem toho náš správca webu Martin Vrabec zároveň vyriešil problém s webovou stránkou priamo na stretnutí a teda už sú prístupné všetky zápisnice.
2. Následne sme začali so zhrnutím úloh prebiehajúceho šprintu. Úloha ROBOCUPTP-77 Dokončenie ZMP a jeho otestovanie ešte nie je dokončená. Na úlohe sa ale pracuje. Metod Rybár, ktorý plní túto úlohu sa vyjadril k problémom s ktorými sa počas implementácie stretol a to najmä pri implementácii častí ruby do javy, kde má občas problém s pretypovaním, keďže v ruby funkciách nie sú definované typy. Okrem tohto je kód v ruby zle okomentovaný a niekedy nie je jasné na čo ktorá funkcia slúži. Napriek týmto problémom sa však neobjavili vážnejšie komplikácie a práca na úlohe ide pomerne rýchlo a mala by sa do konca šprintu stihnúť. Pán Kapustík ešte spomenul, že pri ZMP niekedy vzniká že robot ide trocha bokom a vybáča z dráhy, preto bol na ustálenie použitý aj pohyb rúk.
3. K ďalšej úlohe ROBOCUPTP-78 Automatické testy - Bamboo sa vyjadril Michal Segeč, ktorí na úlohe pracoval. Automatické testy v Bamboo už fungujú aj pre jednotlivé triedy. Michal nám predviedol spúšťanie jednotlivých testov z konkrétnych tried. Výstup testov porovnal aj s testami v eclipse. Okrem toho sa pán Kapustík pýtal, či sú testy spúšťané nad vetvou Master alebo inou vetvou. Testy sa dajú spúšťať zo všetkých vetiev, no momentálne ich spúšťame z vetvy v ktorej robíme úpravy - najaktuálnejšej vetve. Úloha je teda takmer dokončená, ostáva spraviť už iba metodiku pre automatické testovanie, ktorú Michal vytvorí v druhej polovici šprintu.
4. Ďalšou úlohou ROBOCUPTP-79 bolo oddelenie testovania, ktorej sa venoval Peter Filípek. Peter sa k úlohe vyjadril, že pri prechádzaní testov zistil, že nie všetky testy sú v test balíkoch. Testy však ešte nepresúval, Peter sa bude tejto úlohe viac venovať v druhej polovici šprintu.
5. Juraj Šimek nám zhrnul úlohu ROBOCUPTP-80 Odstraňovanie nepoužívaných častí kódu z analýz Unnecessery code detectora. Juraj odstraňuje najmä nepoužívané highskilly. Niektoré časti už boli vymazané. Mazanie týchto častí by malo pomerne odľahčiť kód. Juraj predpokladá, že zrejme ubudne až okolo 4000 riadkov kódu. Pán Kapustík nám porozprával, že niektoré higskilly môžu byť vytvorené iba kvôli highskillom. V taktikách je balík na turnaje kde by sa mali nachádzať všetky taktiky z turnaja. Juraj predpokladá, že úlohu stihne a keby ju stihol dokončiť predčasne, tak by sa mohol venovať načítaniu nastavení (settings) zo súboru.
6. Úlohe ROBOCUPTP-81 Analýza Code Detectora sa venoval Miroslav Wolf. Túto úlohu majú na starosti traja členovia tímu, no Miro sa vyjadril, že na úlohe už nie je až toľko práce, keďže na nej už v minulom šprinte pracoval aj Juraj Šimek. Zvyšný čas by zrejme bolo vhodné využiť pri riešení ostatných úloh, ktoré sa nestíhajú. Pri analýze výstupu code detectora je otázne čo s metódami ktoré sú volané iba z triedy tests. Zrejme treba overiť či je ich vhodné ponechať alebo vymazať. Keďže sú volané iba z tests je otázne či je ich potrebné vôbec testovať.
7. Úlohu ROBOCUPTP-82 Návrh media wiki riešil Peter Filípek. Peter postupoval podľa CD minuloročného tímu GITMAN, ktoré nám požičal pán Kapustík. Musel wiki upgradovať na novšiu verziu, pričom riešil aj nezhody s verziami PHP. Upgradnúť sa mu to podarilo, no objavil sa aj ďalší problém a wiki bolo nutné nahodiť nanovo. To sa Petrovi podarilo a wiki už teda lokálne beží. Bolo by vhodné ju nahrať aj na server - to sa zrejme bude riešiť cez Petra Lacka. Pán Kapustík sa vyjadril, že by bolo vhodné aby na wiki už niečo aj bolo, najmä pre bakalárov a diplomantov, keďže staršie wiki už nefungujú. No v tomto šprinte sme sa primárne chceli venovať iným úlohám a media wiki sme chceli iba rozbehať, tak túto úlohu zatiaľ považujeme za ukončenú a pokračovať sa v nej bude zrejme v ďalšom šprinte, pričom treba ešte na wiki nahodiť informácie a rozbehať a nahrať ju na server.
8. Poslednou úlohou ROBOCUPTP-83 bolo odstraňovanie warning hlásení. Úlohu majú riešiť viacerí členovia tímu, no zatiaľ sa jej venoval najmä Martin Vrabec, ktorí odstránil približne 100 warningov. Michal Segeč k úlohe vytvoril spoločný dokument v ktorom si každý značí triedu v ktorej warningy odstraňuje, aby nedošlo ku kolíziam. Dohodli sme sa, že pri odstraňovaní warningov nebudeme používat @suppresswarning. Tejto úlohe sa plánujeme viac venovať v druhej polovici šprintu. Úlohu sme v šprinte naplánovali iba ako doplňujúci s tým, že sa možno nestihne dokončiť, keďže projekt obsahuje cez 900 warningov (niektoré sú pridané unnecessery code detectorom pôvodne ich bolo okolo 500). Bolo by vhodné napísať koľko warningov sa v tejto úlohe podarilo za tento šprint odstrániť.
9. Počas stretnutia nás navštívil pán Vaško z FAB LAB-u, ktorý hľadá mladého skúseného SCRUM Mastera pre svoj projekt, od ktorého by sa niečo naučil. Na stretnutí bol aj jeden z diplomantov - Filip Šandor, ktorý nám povedal svoje poznatky a otázky ohľadne agenta. Agent má problém pri natočení na loptu keď je blízko nej - otáča sa z ľava do prava a nevie sa presne nasmerovať na loptu, lebo ju vidí stále inde. Pravdepodobne je problém pri počítaní absolútnej polohy. Agent má relatívnu vzdialenosť voči sebe a prepočítava ju na absolútnu, pričom niekedy to odskočí mimo. Ďalším poznatkom od Filipa bolo, že sa vykonávajú iba tri typy pohybov a to slow, medium a fast, pričom existuje aj slow2 ktorý je o niečo rýchlejší a tiež stabilný, čiže by mohol nahradiť pôvodný slow, ktorý je až príliš pomalý. Juro sa ešte vyjadril, že upravoval logger aby nehádzal null pointer exception. Okrem toho mal otázku prečo jedna z metód pridáva oponenta na nejakú konkrétnu pozíciu, na čo mu pán Kapustík odpovedal, že to slúžilo na otestovanie identifikácie pozície oponenta.
10. Na záver sme diskutovali o tom, čo sa bude robiť v ďalšom šprinte, kde zrejme budeme najmä dokončovať dokumentácie, pripravovať projekt na odovzdanie a plánovať prácu do ďalšieho semestra. Okrem toho sme sa dohadovali na termíne na prezentáciu nášho postupu pri SCRUME na predmet MIS, pričom by sa mal prezentácie zúčastniť aj náš vedúci tímu. Vedúci - pán Kapustík sa vyjadril že vo štvrtok a piatok môže kedykoľvek, v stredu od druhej a v utorok od 15:00 do 17:00. Prezentáciu bude nutné pripraviť a vhodné bude aj spraviť rozvrh, kto kedy môže. Prezentácia by sa mala konať 8.12 - 12.12.2014 a prezentácia + diskusia bude trvať približne hodinu.

**Úlohy do ďalšieho stretnutia**

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Čas** |
| ROBOCUPTP-77 | Dokončenie ZMP a testovanie | Metod Rybár | Metod Rybár | 13h |
| ROBOCUPTP-78 | Automatické testy - Bamboo | Michal Segeč | Michal Segeč | 8h |
| ROBOCUPTP-79 | Oddelenie testovania | Peter Filípek | Miroslav Wolf | 3h |
| ROBOCUPTP-80 | Odstraňovanie nepoužívaných časti kódu | Juraj Šimek | Juraj Šimek | 13h |
| ROBOCUPTP-81 | Analýza Code Detectoru | Martin Vrabec, Peter Filípek, Miroslav Wolf | Martin Vrabec | 13h |
| ROBOCUPTP-83 | Odstraňovanie warning hlásení | Michal Segeč, Miroslav Wolf, Martin Vrabec | Miroslav Wolf | 13h |